Diari Oficial de la Generalitat Valenciana


Sumari del DOGV 4710, del 11-03-2004 (2004/2393)

Concurs número 04/CC/CP 6/08. Contracte d'assistència tècnica per a la realització d'escannejat de fotogrames i ortofotos digitals a color escala 1/5.000 de la zona nord de la Província de València, amb una superfície aproximada de 668.126 hectàrees, a partir d'un vol fotogramètric a color realitzat a escala 1/20.000.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4710

Data del DOGV
:   11-03-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/2393


Data del document
:   03-03-2004

Organisme emissor
:   Institut Cartogràfic Valencià

Tipus de document
:   Concurs

Anàlisi jurídica

 Descriptors 

:   * Institut Cartogràfic Valencià
    * València
    * arts visuals
    * indústria fotogràfica
    * contracte de serveis
    * cartografia

Concurs número 04/CC/CP 6/08. Contracte d'assistència tècnica per a la realització d'escannejat de fotogrames i ortofotos digitals a color escala 1/5.000 de la zona nord de la Província de València, amb una superfície aproximada de 668.126 hectàrees, a partir d'un vol fotogramètric a color realitzat a escala 1/20.000. [2004/X2393]
  
1. Entitat adjudicadora
  
a) Institut Cartogràfic Valencià
  
b) Nombre d'expedient: 04/CC/CP 6/08
  
2. Objecte del contracte
  
a) Assistència tècnica, per a la realització d'escannejat de fotogrames i ortofotos digitals a color escala 1/5.000, de la zona nord de la Província de València, amb una superfície aproximada de 668.126 hectàrees, a partir d'un vol fotogramètric a color realitzat a escala 1/20.000.
  
b) Termini d'execució: sis mesos, comptats a partir del dia següent a l'entrega per part de l'ICV dels negatius corresponents al vol fotogramètric de la zona a ortorectificar, que constituïx l'objecte del present expedient de contractació.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de licitació
  
Import total: quatre-cents catorze mil set-cents nou euros amb seixanta cèntims, (414.709,60 €), IVA inclòs.
  
5. Garanties
  
Provisional: 2% de l'import de licitació fixat per l'ICV en el present expedient, de conformitat amb el que establix l'article 35.1 del Text Refós de la Llei de Contractes RD2/2000 de 16 de juny equivalent a huit mil dos-cents noranta-quatre euros amb dènou cèntims (8.294,19 €),
  
6. Obtenció de documentació i informació
  
a) A la pàgina web de l'Institut Cartogràfic Valencià, http://www.icv.gva.es
  
b) Consulta de plecs : Institut Cartogràfic Valencià: Unitat de Gestió Administrativa, av. dels Tarongers s/n, Edifici d'Investigació IV, Universitat Politècnica de València. Tel 96 904 48 87, Fax 96 387 97 89.
  
c) Data límit d'obtenció de documents i informació: fins al 20 d'abril de 2004, coincident amb l'últim dia de presentació de proposicions,
  
7. Requisits específics del contractista
  
Solvència tècnica:
  
S'acreditarà tenint en compte els apartats especificats en l'article 19 del Text Refós de la Llei de Contractes de les Administracions Públiques.
  
a) Solvència econòmica i financera: declaració relativa a la xifra de negocis global i dels servicis o treballs realitzats per l'empresa en el curs dels tres últims anys.
  
b) Solvència tècnica: descripció de l'equip tècnic i unitats tècniques participants en el contracte, estiguen o no integrats directament en l'empresa del contractista, especialment dels representants del control de qualitat.
  
8. Presentació de les ofertes
  
a) Data límit de presentació: fins a les 14 hores del dia 20 d'abril de 2004, coincident amb el dia que fa cinquanta-dos des de la data de l'enviament de l'anunci del contracte a l'Oficina de Publicacions Oficials de les Comunitats Europees.
  
b) Documentació a presentar: dos sobres, identificats amb les lletres A i B, contenint el sobre identificat com a A documentació general de l'empresa o empreses oferents, i el sobre identificat com a B proposició econòmica i, si és procedent, millores i variants. Les ofertes econòmiques s'ajustaran al model establit en el plec de clàusules administratives.
  
c) Lloc de presentació: Registre General de l'Institut Cartogràfic Valencià, Av. dels Tarongers s/n, Edifici d'Investigació IV, Universitat Politècnica de València.
  
d) Termini durant el qual el licitador estarà obligat de mantindre la seua oferta: tres mesos des de l'obertura de les proposicions econòmiques.
  
e) Admissió de variants (concurs): S'autoritzen la presentació d'alternatives o variants per part de les empreses concurrents oferents a la realització de l'objecte principal, alternativa o variant consistent en la restitució fotogramètrica a escala 1/5.000 de nuclis urbans, urbanitzacions i polígons industrials inclosos en l'àrea d'influència de la zona a ortorectificar, a partir d'un vol fotogramètric a color realitzat a escala 1/20.000, segons especificacions contingudes en el plec tècnic.
  
9. Obertura de les ofertes
  
En el lloc indicat en el punt 6 del present anunci, el 27 d'abril de 2004, a les 12,00 hores, en acte públic.
  
10. Despeses de l'anunci
  
Seran a càrrec de l'adjudicatari.